Vallensbæk Stationstorv

**\* et godt sted at bo 28. februar 2020**

**Arbejdsnotat og referat fra**

afdelingsbestyrelsesmøde nr. 17 onsdag **den 26. februar 2020 kl. 10,30 - 12,00, ng. 10,15**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Peder, Gert (V), Marianne, Jørgen A, Jørgen B, Jørgen S og Lene (V).

Michael-MB, Ejendomskontoret deltog under punktet

Status igangværende opgaver og kommende projekter, som vi indledte mødet med.

**Dagsorden:**

Status igangværende opgaver og kommende projekter

**Opfølgning på emner fra mødet den 6. november**

*Hauge el har forsøgt at udbedre fejl ved lys i trappeopgang uden resultat. MB får et andet firma til at undersøge sagen. På afdelingsmødet blev det besluttet at flytte trappevask i trappeopgang til mandag istedet for fredag. Trods flere henvendelser er det ikke kommet på plads endnu.*

**Støj på taget**

*Langt om længe har NJ-gruppens folk været på taget for at udbedre problemet med støj. Problemet er større end først antaget, stolper skal limes fast igen og isolering og tagpap herefter på plads, det kræver tørt vejr. De kommer igen. Det er blevet lidt bedre med støj.*

**Vandindtrængen lejligheder opgang C**

*Stort problem med vandindtrængen i flere lejligheder i C-opgang. Igen er der gået utrolig lang tid uden at der bliver gjort noget ved probemet. Er det NJ-gruppen, som skal betale eller er det over driften? NJ-gruppen sender folk i uge 11.*

**Opgang glas, hvem betalte? Og hvad gør vi ellers med opgangen?**

*Langt om længe blev det klart, at det var en forsikringssag og der var ingen problemer med forsikringsselskabet. Jørgen B. forsikrer, at Rema1000 ikke stiller noget foran glaspartiet fremover.*

*Michael arrangerer et møde med Anders Andersen rengøring for at få afklaret hvad der kan gøres med hensyn til rengøring af alle opgange. De to medarbejdere gør et godt arbejde hver uge, men der mangler at blive gjort ordentlig rent på hovedtrappen, ligesom de øvrige tre trapper kan blive bedre.*

**Råderetskatalog**

*Der er i nogle lejligheder sat fliser op over køkkenbord, MB mener, at vi skal have det med i råderetskatalog. Det gør vi klar til næste afdelingsmøde.*

**Afgørelse fra Planklagenævnet**

*Planklagenævnet har truffet afgørelse i sag om inddækning af ventilation på seniorbofællesskabet. Kommunen er blevet underkendt, og ventilationen kan således principielt blive stående med den nuværende inddækning.*

*Kommunen inviterer på baggrund af afgørelsen nu Vallensbæk Boligselskab til en drøftelse af udformningen.*

*Afgørelsen fra Planklagenævnet betyder, at kommunen nu kan behandle skema C og endeligt godkende byggeregnskabet.*

*Forventer at vi hører nærmere herom på byggemøde og/eller på det kommende møde med Katja.*

**Ventilation - opgang P**

*Jørgen A nævnte, at under særlige vejrforhold, så "vender" ventilationen i opgang P, den går i brandmode og suger luft ud i stedet for at blæse ind. Det giver stort undertryk i lejlighederne. For at resette skal der en mand på taget (Michael). Forslag om at der bliver trukket kabel fra alle tre anlæg til teknikrum, så det bliver lettere tilgængelig så vi også kan klare opgaven i fx. weekender.(Ja, sådan er der så meget, som kunne have været anderledes, hvis der havde været brugt mere omtanke i byggefasen, red.).*

**Byggemøde den 11. marts kl. 10.15**

*Vi mødes med Bo og Michael for at lave en plan for gennemførelse af de projekter, som blev godkendt på afdelingsmødet 2019. Se beskrivelse, som tidligere er udsendt til alle, også beboerne.*

**Markvandring den 11. marts**

*Samtidig ser vi på ønsker til forbrug af henlæggelser, som skal med på budget 2021.*

*Vi taler også om evt. etablering af dørtryk ved hovedindgangen.*

**Affaldsplan 2019 - 2030**

*Afdelingen havde sendt høringssvar efter møde i august måned på Rådhuset om affaldsplan 2019-2030. I december fik vi kommentarer tilbage. Helt fint. Blandt andet så har Vestforbrænding nogle praktiske affaldstasker, delt op i 4 rum, som vi kan bruge til ag sortere vores affald inden vi går over til vores affaldsrum. PC fik en taske på mødet, den fungerer meget fint. MB kontakter Vestforbrænding for om muligt at få til alle i huset.*

**Trafik på p-dæk**

*Der køres stadig lidt hurtigt på p-dæk af nogle motionister på vej til Fittnes. Vi er blevet gjort opmærksom på, at vi måske, som et forsøg kan låne nogle bump af Vallensbæk kommune til at placere ved postkasser og lidt længere henne mod fittnesparkering. Jørgen B har aben.*

**Hjertestarter**

*Ejendomskontoret har lavet serviceaftale for vores hjertestarter. Vi skriver ind i serviceramme, at EK har ansvar for hjertestarter.*

F: Godkendelse af referat fra sidste møde.

*PC indledte med at orientere om, at forslaget om at holde fælles møder VSP-VST indtil videre er sat på stand by. Der var opbakning hertil fra alle.*

*Arbejdsnotat og referat fra møde nr. 16 den 14. august 2019 er godkendt og blev underskrevet.*

*Alle referater fra møder i afdelingsbestyrelsen er nu lagt på hjemmesiden.*

F: Orientering fra formanden og følgende emner til drøftelse:

**Kriterier og proces for genudlejning fremadrettet**

*I forbindelse med udlejning af 3K er vi blevet en erfaring rigere på hvordan kriterier og proces fungerer i virkeligheden. (Når meget er sagt og gjort, så er der meget, som er sagt, men ikke gjort, red.) Der er fortsat er stort oprydningsarbejde tilbage med hensyn til interesselisten og spørgsmålet om, hvordan tilbudsliste, venteliste og interesseliste skal håndteres fremadrettet, så det passer til de faktiske forhold og ønsker. Katja er inviteret til et møde herom, hvor vi også skal drøfte andre emner.*

**Regnskab 2019 - foreløbige tal**

*De foreløbige tal, som Lene har trukket ud, peger nedad. Men der er flere posteringer, som ikke er på plads endnu, så vores forventning er, at vi lander omkring et nul resultat for 2019. Der har desværre været nogle større og ikke forudsete udgifter i 2019. Torsdag den 18. juni kl. 10,30 har vi regnskabs- og budgetmøde med Mick, Bo og Michael.*

**Husorden og andet fra afdelingsmødet**

*I god tid inden afdelingsmødet skal vi i bestyrelsen drøfte husorden, herunder husdyr.*

**Beboerrepræsentantskabsmøde**

*Afdelingsbestyrelsens medlemmer er velkommen til at tilmelde sig mødet den 17. marts.*

 Aktuelle punkter sendt til formanden

*En beboer har sendt en henvendelse til kommunen med forslag om ændring af fodgængerovergang ved Rema mod Rønnebækhus. Afdelingsbestyrelsen bakker op om henvendelse og sender et skriv til kontaktpersonen på Rådhuset.*

F: Næste møde og værter

*13. maj kl. 10,15. Værter er Jørgen A og Jørgen S*

Kalender - mødedatoer i 2020

11. marts kl. 10,15 Byggemøde og markvandring Afdelingsbestyrelsen

13. maj kl. 10,15 Emne bl.a. Husorden Afdelingsbestyrelsen

18. juni kl. 10,30 Regnskabs- og budgetmøde Afdelingsbestyrelsen

25. juni Repræsentantskabsmøde Vallensbæk Boligselskab Gert og Peder

12. august kl. 10,15 Emne bl. a. Afdelingsmøde Afdelingsbestyrelsen

16. september kl. 19,00 Afdelingsmøde Afdelingsbestyrelsen

11. november - ikke fastlagt endnu. Afdelingsbestyrelsen

19. november - Seminar Vallensbæk Boligselskab Afdelingsbestyrelsen

F: Eventuelt

*Jørgen B indhenter tilbud på nye "find vej skilte".*

Vallensbæk, den 28. februar 2020

Vallensbæk Stationstorv

Peder

Godkendt xx / x 2020

Marianne Johansen Gert Ehrhorn Peder Chr. Kornum

Jørgen Bresson Jørgen Anthoni Lene Kümpel

Jørgen P. Nielsen